Matija Babić, vlasnik portala Index, optužen da je zajedno s Vanom Šalov Violić fiktivnim ugovorima tvrtku Prva stranica d.o.o. oštetio za oko 2,8 milijuna kuna, danas je na zagrebačkom Županijskom sudu priznao krivnju te je osuđen temeljem nagodbe s tužiteljstvom.

Dobio je godinu dana zatvora, koji mu je zamijenjen radom za opće dobro, a izrečena mu je i sporedna novčana kazna od 300.000 kuna. Krivnju je priznala i Vana Šalov Violić te je osuđena na osam mjeseci zatvora, koji su joj zamijenjeni radom za opće dobro.

Njoj je izrečena sporedna novčana kazna od 150.000 kuna. Po presudi, Babić i Šalov Violić još zajedno u državni proračun moraju uplatiti oko milijun kuna, dok tvrtki koju su oštetili moraju platiti oko 600.000 kuna.

>>Matija Babić vozio po 'žutoj traci', psovao policajca i odbio alkotest

>>Matija Babić ispitan zbog kukastog križa na zastavi